2. Мерките, взети съгласно настоящия регламент, се считат за интервенционни мерки за регулиране на селскостопанските пазари по смисъла на член 3, параграф 1, буква б) от Регламент (ЕО) No 1290/2005 на Съвета (4).
 Член 2
 Максимален размер на помощта
 Общите разходи на Съюза, направени за целите на настоящия регламент, не надвишават 210 000 000 EUR. Те се финансират от Европейския фонд за гарантиране на земеделието (ЕФГЗ) и се използват единствено с цел финансиране на мерките, предвидени съгласно настоящия регламент.
 Член 3
 Приложимост на правилата
 Освен ако в настоящия регламент изрично е предвидено друго, Регламент (ЕО) No 1234/2007, Регламент (ЕО) No 1580/2007 и Регламент за изпълнение (ЕС) No 543/2011 се прилагат по отношение на организациите на производители и техните членове и се прилагат mutatis mutandis по отношение на производителите, посочени в член 5.
 Член 4
 Организации на производители
 1. Таванът от 5 %, посочен в член 80, параграф 2 от Регламент (ЕО) No 1580/2007 и в член 79, параграф 2 от Регламент за изпълнение (ЕС) No 543/2011, не се прилага по отношение на продуктите, посочени в член 1, параграф 1 от настоящия регламент, когато тези продукти са изтеглени по време на периода, посочен в този член.
 2. Що се отнася до продуктите и по време на периода, посочени в член 1, параграф 1 от настоящия регламент, мерките за небране, посочени в член 85, параграф 2 от Регламент (ЕО) No 1580/2007 и в член 84, параграф 1, буква б) от Регламент за изпълнение (ЕС) No 543/2011, могат да бъдат предприети дори когато търговската продукция е добита от въпросната производствена площ по време на нормалния производствен цикъл. В такива случаи сумите за обезщетение, посочени в член 86, параграф 4 от Регламент (ЕО) No 1580/2007 и в член 85, параграф 4 от Регламент за изпълнение (ЕС) No 543/2011, се намаляват пропорционално на вече събраната продукция, както е установено на базата на счетоводните и/или данъчните данни на съответните организации на производители.
 3. Приносът на Европейския съюз към максималните размери, определени от държавите-членки в съответствие с член 80 от Регламент (ЕО) No 1580/2007 или с член 79 от Регламент за изпълнение (ЕС) No 543/2011, не надвишава сумите, определени в част А от приложение I към настоящия регламент, в случай на изтегляне за определени местоназначения, различни от безплатно разпространение. Тези суми се удвояват в случай на безплатно разпространение.
 4. Таванът от една трета от разходите, посочен в член 103в, параграф 2, втора алинея от Регламент (ЕО) No 1234/2007, и максималният таван от 25 % за увеличението на размера на оперативния фонд, посочен в член 67, параграф 1, буква в) от Регламент (ЕО) No 1580/2007 и в член 66, параграф 3, буква в) от Регламент за изпълнение (ЕС) No 543/2011, не се прилага по отношение на разходите, направени за мерките, посочени в параграфи 1 и 2 от настоящия член в периода, посочен в член 1, параграф 1.
 5. Допълнително подпомагане от Съюза се предоставя по отношение на операциите по изтегляне от пазара, небране и бране на плодове и зеленчуци, докато са още зелени, осъществени по отношение на продуктите